CELEX: 62017TN0262
Language: fi
Date: 2017-04-30 00:00:00
Title: Asia T-262/17: Kanne 30.4.2017 – Metrans v. komissio ja INEA

24.7.2017   
            
            
               FI
            
            
               Euroopan unionin virallinen lehti
            
            
               C 239/47
            
         Kanne 30.4.2017 – Metrans v. komissio ja INEA
   (Asia T-262/17)
   (2017/C 239/60)
   Oikeudenkäyntikieli: englanti
   
      Asianosaiset
   
   
      Kantaja: Metrans a.s (Praha, Tšekki) (edustaja: asianajaja A. Schwarz)
   
      Vastaaja: Euroopan komissio sekä Innovoinnin ja verkkojen toimeenpanovirasto (INEA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan välittömin vaikutuksin monivuotisen työohjelman perusteella 5.11.2015 käynnistettyjen ehdotusten tekemistä koskevien pyyntöjen johdosta sellaisia ehdotuksia, jotka on valittu saamaan unionin rahoitustukea Verkkojen Eurooppa-välineen liikennesektorin alalla, koskevan luettelon vahvistamisesta 5.8.2016 tehdyn komission täytäntöönpanopäätöksen liitteessä olevan viitteellä 2015-CZ-TM-0330-M luetteloon merkityn, Paskovin multimodaalinen konttiterminaali, vaihe III- nimisen kohdan ja viitteellä 2015-CZ-TM-0406-W luetteloon merkityn, Melnikin intermodaaliterminaali, vaiheet 2 ja 3- nimisen kohdan
            
         
               —
            
            
               kumoamaan innovoinnin ja verkkojen toimeenpanoviraston (INEA) ja Advanced World Transport a.s:n (AWT) välillä tehdyn Verkkojen Eurooppa-välineen – sektoria liikenne koskevan avustussopimuksen nro INEA/CEF/TRAN/M2015/1133813 (joka liittyy toimeen 2015-CZ-TM-0330-M, Paskovin multimodaalinen konttiterminaali) tai vaihtoehtoisesti toteamaan sen mitättömäksi tai määräämään INEAn purkamaan avustussopimuksen Paskovin osalta
            
         
               —
            
            
               kumoamaan innovoinnin ja verkkojen toimeenpanoviraston (INEA) ja České přístavy, a.s.:n (tšekkiläiset satamat) välillä tehdyn Verkkojen Eurooppa-välineen – sektoria liikenne koskevan avustussopimuksen nro INEA/CEF/TRAN/M2015/1138714 (joka liittyy toimeen 2015-CZ-TM-0406-W, Melnikin intermodaaliterminaali, vaiheet 2 ja 3) tai vaihtoehtoisesti toteamaan sen mitättömäksi tai määräämään INEAn purkamaan avustussopimuksen Melnikin osalta
            
         
               —
            
            
               velvoittamaan INEAn ja komission korvaamaan yhteisvastuullisesti kantajan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan riitautetulla toimenpiteellä loukataan EU-sopimusten perusperiaatteita, jotka liittyvät vapaiden markkinoiden ja sisämarkkinoiden kilpailun suojeluun
               
                           —
                        
                        
                           Kantaja esittää muun muassa, että sisämarkkinoiden toteuttaminen ja niiden toiminnan varmistaminen ovat juuri niitä perustavanlaatuisia periaatteita ja velvollisuuksia, joille unioni perustuu (SEUT 26 artikla). Kaikkien unionin toteuttamien toimien on oltava aina tämän perusperiaatteen mukaisia ja kaikki sen vastaiset toimet on aina annettava oikeasuhteisina ja toissijaisuutta noudattaen
                        
                     
         
               2)
            
            
               Toinen kanneperuste, jonka mukaan riitautetulla toimenpiteellä on rikottu SEUT 93 artiklaa ja muita SEUT artikloja (3, 26, 93, 107, 119, 170 artiklan 2 kohta, 171 artiklan 1 kohta, pöytäkirja 8 ja sen 1 artikla ja pöytäkirja 27)
               
                           —
                        
                        
                           Kantaja esittää muun muassa, että riitautettu toimenpide on tuki, joka ei vastaa liikenteen yhteensovittamisen tarpeita.
                        
                     
         
               3)
            
            
               Kolmas kanneperuste, jonka mukaan riitautetulla toimenpiteellä rikotaan asetusta (EU) N:o 1316/2013 ja asetusta ((EU) N:o 1351/2013 ja aikaisempaa oikeutta
               
                           —
                        
                        
                           Kantaja esittää muun muassa, että avustusten myöntämisessä ei ole noudatettu kaikkia välttämättömiä edellytyksiä (vaikka se olisi muiden EU-säännösten mukainen), joten avustuksia ei olisi saanut myöntää